EH Bildu Nafarroa talde parlamentarioari atxikitako foru parlamentari Mikel Zabaleta Aramendia jaunak idatzizko galdera egin du (11-25/PES-00346). Hona hemen Etxebizitzako, Gazteriako eta Migrazio Politiketako kontseilariak horretaz ematen dion informazioa:
2006an Alokairu Poltsa abian jarri zenetik 2025-09-30era arte, Nasuvinsa sozietate publikoak Nafarroako Gobernuaren programa horri partikularrek lagatako 1.427 etxebizitza kudeatu ditu guztira. Programa horren helburua da etxebizitza eskuragarrien eskaintza publikoa handitzea.
Hona hemen etxebizitzen banakapena, kontratuen egoeraren arabera:

	
	ETXEBIZITZAK
	%

	
Lehen kontratuaren ondoren berritu zuten etxebizitzak
	
699
	
% 77,1 

	Lehen kontratuaren ondoren berritu ez zuten etxebizitzak
	207
	% 22,9 

	GUZTIRA
	906
	100 %

	Lehen kontratua indarrean duten etxebizitzak
	521
	

	KUDEATUTAKO ETXEBIZITZA GUZTIAK
	1.427
	



Datu horiei esker, ondoriozta dezakegu lehen kontratua amaitu zitzaien 906 etxebizitzetatik 699k alokairu-poltsari lagatuta egoten jarraitu zutela; hori % 77,1 da, hau da, 10 etxebizitzatik 8k. 699 etxebizitza horien jabeek programa horrekiko konfiantza berritu dute kontratu berriak sinatuz. Kontratu horien kopurua, hasierakoaren ondoren, batetik seira bitartekoa da.
Aitzitik, lehen kontratua amaitu ondoren, jabeek 207 etxebizitza berreskuratu zituzten, hau da, % 22,9.
Gaur egun, beste 521 etxebizitzak dute lehen kontratua indarrean, eta, beraz, une honetan ezin da erabaki jabeek lagapen-epea berritzea edo programa uztea erabakiko duten.
Hori jakinarazten dut, Nafarroako Parlamentuko Erregelamenduaren 215. artikuluan xedatutakoa betez.
Iruñean, 2025eko urriaren 17an

